CELEX: 62010CN0087
Language: sk
Date: 2010-02-15 00:00:00
Title: Vec C-87/10: Návrh na začatie prejudiciálneho konania, ktorý podal Tribunale Ordinario di Vicenza (Taliansko) 15. februára 2010 — Edil Centro SpA/Electrosteel Europe sa

17.4.2010   
            
            
               SK
            
            
               Úradný vestník Európskej únie
            
            
               C 100/30
            
         Návrh na začatie prejudiciálneho konania, ktorý podal Tribunale Ordinario di Vicenza (Taliansko) 15. februára 2010 — Edil Centro SpA/Electrosteel Europe sa
   (Vec C-87/10)
   2010/C 100/45
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale Ordinario di Vicenza
   
      Účastníci konania pred vnútroštátnym súdom
   
   
      Žalobkyňa: Electrosteel Europe sa
   
      Žalovaná: Edil Centro SpA
   
      Prejudiciálna otázka
   
   Má sa článok 5 bod 1 písm. b) nariadenia (ES) č. 44/2001 (1) a všeobecnejšie aj právo Spoločenstva, podľa ktorého je miestom plnenia záväzku pri predaji tovaru miesto, kde sa tovar podľa zmluvy dodal alebo mal dodať, vykladať v tom zmysle, že miestom dodania tovaru, relevantným na účely určenia súdu, ktorý má v danej veci súdnu právomoc, je miesto konečného určenia tovaru tvoriaceho predmet zmluvy, alebo je to miesto, kde sa predávajúci zbaví povinnosti dodať tovar na základe hmotnoprávnych ustanovení uplatniteľných v danom prípade, alebo sa má citované ustanovenie vykladať ešte v inom zmysle?
   
      (1)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42).